**Indokolás**

**Szakmár Község Önkormányzata Képviselő-testületének**

**a Képviselő-testület Szervezeti és Működési Szabályzatáról**

**szóló 11/2019. (XII.02.) önkormányzati rendelete módosításáról szóló**

**11/2020. (X.14.) önkormányzati rendelethez**

**Általános indokolás**

Magyarország helyi önkormányzatairól szóló 2011. évi CLXXXIX. törvény 53. § (1) bekezdése szerint a képviselő-testület a működésének részletes szabályait a szervezeti és működési szabályzatról szóló rendeletében határozza meg.

A rendelet célja, hogy az önkormányzat szervezeti szabályozása a mindenkori jogszabályoknak megfelelően történjen.

Szakmár Község Önkormányzata Képviselő-testülete Szervezeti és Működési Szabályzatáról szóló 11/2019. (XII.02.) önkormányzati rendelet felülvizsgálatát és módosítását a megalkotása óta bekövetkezett szervezeti és személyi változások, valamint a Magyar Államkincstár az államháztartásról szóló 2011. évi CXCV. törvény 68/B. §-a alapján végzett ellenőrzése során tett intézkedési javaslatai indokolják.

**Részletes indokolás**

**1. §-hoz**

A Képviselő-testület Szervezeti és Működési Szabályzatáról szóló 11/2019. (XII.02.) önkormányzati rendeletet módosító rendelkezéseket tartalmazza.

**2. §-hoz**

A Képviselő-testület Szervezeti és Működési Szabályzatáról szóló 11/2019. (XII.02.) önkormányzati rendeletet a 6. sz. melléklettel – Az iratkezelés szervezeti rendje, az azzal összefüggő feladat-és hatáskörök és az iratkezelés felügyeletének szabályozása - való kiegészítéséről rendelkezik.

A rendelet kihirdetéséről, hatályba lépéséről, valamint hatályon kívül helyezésének időpontjáról rendelkezik.